Diari Oficial de la Generalitat Valenciana


Sumari del DOGV 6672, del 16-12-2011 (2011/12716)

Informació pública relativa a l'aprovació de la proposta de retaxació de càrregues i liquidació del programa d'actuació integrada dels carrers Llevant, avinguda Reial Monestir Santa Maria de Poblet, Jose María Jorge Coll i avinguda del Mediterrani.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6672

Data del DOGV
:   16-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12463


Data del document
:   13-12-2011

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * administració local
    * pla d'urbanisme

Informació pública relativa a l'aprovació de la proposta de retaxació de càrregues i liquidació del programa d'actuació integrada dels carrers Llevant, avinguda Reial Monestir Santa Maria de Poblet, Jose María Jorge Coll i avinguda del Mediterrani. [2011/12222]  
En relació amb la proposta de retaxació de càrregues i liquidació del programa d'actuació integrada dels carrers Llevant, avinguda Reial Monestir Santa María de Poblet, Jose María Jorge Coll i avinguda del Mediterrani, presentada per Exinave Levante SL, el Ple d'aquest Ajuntament, en la sessió que tingué lloc el dia 29 de novembre de 2011, va adoptar, entre altres, l'acord següent:  
«Primer. Considerar parcialment la proposta de retaxació de càrregues presentada per la mercantil Exinave Levante, SL, pel que fa a les partides referides en el cos d'aquest escrit, i desestimar-la pel que fa a la resta de les partides incloses en aquella i a la revisió de preus reclamada. Es desestimen expressament les al·legacions que presenta la Rosa María Piquer Vives, en mèrit i de conformitat amb el que s'ha exposat.  
Segon. Advertir a la referida mercantil que, per a procedir a l'exacció de les quotes corresponents a cada un dels propietaris afectats per l'actuació, caldrà aportar la corresponent memòria i compte detallat de liquidació definitiva de la reparcel·lació, a fi que l'Ajuntament comprove i preste conformitat a aquesta. L'ampliació de l'afecció registral de les finques afectades per tal circumstància que puga dur a terme l'agent urbanitzador, a càrrec seu, no podrà tindre efectes fins al moment que siga ferm en via administrativa l'acord aprovatori de la retaxació de càrregues.  
Tercer. Ordenar que es notifique la resolució que corresponga als interessats en el procediment, expressant-se els recursos procedents, i també que es publique el corresponent anunci en el Diari Oficial de la Generalitat Valenciana».  
Ho fem públic a l'efecte establit en el present acord, igualment, tal com estableix l'article 59 de la Llei 30/1992, de Règim Jurídic de les Administracions Públiques i del Procediment Administratiu, aquest anunci valdrà de notificació als titulars de béns i drets no identificats, als de domicili desconegut o parador ignorat, així com als qui havent intentat la notificació corresponent no s'haja pogut dur a terme.   
  
  
Quart de Poblet, 13 de desembre de 2011.- El secretari general: José Llavata Gascón.